གཞིས་བྱེས་གཉིས་སུ་འཁོད་པའི་རང་རིགས་རིགས་པ་སྨྲ་བའམ་རྩོམ་པ་པོ་ཡོངས་ལ་ཞུ་གསོལ།ན་ནིང་སྒང་པ་བོད་ལ་ས་ནག་གད་ཆད་ཀྱི་ཆག་སྒོ་བྱུང་ནས་སེམས་ཚོར་ཁྲག་ལ་བསྒྲེས་ཤིང་།ཁྲག་ཐིགས་སྨྱུག་རྩེར་ནས་བཞུད་ཅིང་དཔྱད་གཏམ་དང་།འབོལ་རྩོམ།ལྷུག་རྩོམ།བཅད་རྩོམ་སོགས་རྩོམ་རིགས་བརྒྱ་ཕྲག་དུ་མ་ཞིག་སྤེལ་ཡོད་པར་ཡུལ་ཤུལ་བ་ཤི་གསོན་གཉིས་ཀའི་རྣ་བར་སོན་ཞིང་།སྙིང་ལ་སིམ་ཡོད་པ་ཡིན།དེ་དག་ནི་སྐབས་དེར་གནད་ལ་སྨིན་ཞིང་།ཚོད་དུ་ཐིག་ཡོད་ནའང་།ད་ནི་མིག་ཆུ་དང་།ངུ་ངག་གཅིག་པུས་ནམ་མཐའ་མི་གསལ་བ་ནི་མིག་སྔའི་གནས་བབས་འདི་རེད།ལྷག་པར་མགོ་ཐོག་གི་གནམ་དམར་པོ་དེའི་ཕུགས་མཐའ་ཤིན་ཏུ་གནག་པས་ས་གྲུ་བཞི་དེ་རང་གི་འོག་ནས་འཆོར་ལ་ཉེ།འདི་ནས་ས་ཆེན་པོ་ཞིག་འགེབས་འགྲོ་གིན་འདུག་ལ།འདི་ནས་སྡེ་ཆེན་པོ་ཞིག་ནུབ་འགྲོ་གིན་འདུགམདོར་ན་ཡུལ་ཤུལ་བ་སླར་ཡང་ཡུལ་དེར་འཚོ་དགོས་ན།སེམས་ཁམས་སྙོམ་སྒྲིག་དང་།རིག་གཞུང་བསྐྱར་གསོ།རང་ས་རང་སྲུང་གི་ལམ་བུ་རུ་ཅིས་ཀྱང་བཞུད་དགོས་པ་ཡིན།དེས་ན་རིགས་པ་སྨྲ་བ་རྣམས་ཡེ་ནས་མ་འདུག་པར་ལམ་སྟོན་དང་།སློབ་གསོ།གྲོས་འདེབས།སྐུལ་ལྕག་སོགས་ཀྱིས་ཡུལ་ཤུལ་བ་ལ་རེ་བའི་མེ་ལྕེ་ཆེན་པོ་རེ་སྦར་རོགས།རིགས་པ་སྨྲ་བས་སྨྱུ་གུ་འཛིན་པའི་ཉིང་དགོས་ཀྱང་དེ་ཙམ་ཞིག་ཡིན་ན་ད་རེས་བཏང་སྙོམས་སུ་འཇོག་ག་ལ་རུང་།སེམས་པ་ཉེ་བར་གནས་ཀྱང་།ཕུང་པོ་རྒྱང་དུ་བཀྱེད་པ་རྣམས་ཀྱིས་ད་རེས་གོ་སྐབས་འདི་མ་འཆོར་བ་བྱེད་རོགས།རྩོམ་ཡིག་རྣམས་འབྲི་ཟླ་ཟལ་མོ་སྒང་གི་གློག་འཕྲིན་གྱི་ཐོག་ཏུ་གཏོང་རོགས་གནང་དང་།དྲ་ཚིགས་འདིར་འགོད་ངེས་ཡིན།མ་ཟད་རྩོམ་ཡིག་གི་རྒྱུ་ཆ་འདེངས་པ་དང་།ཁ་གཤིས་ཚིག་གཤིས་ཅུང་ཟད་ཞི་འཇམ་ཅན་རེ་ཡིན་ཚེ་དེབ་གཟུགས་ཀྱི་ངོ་བོར་གཞིས་ཁྱིམ་དྲོན་མོར་པར་འདེབས་བྱེད་རྒྱུ་རྨི་ལམ་གཏོང་བཞིན་ཡོད།དུས་ཚོད་ལ་ཚད་བཀག་མེད་དེ་རྩོམ་ཡིག་གི་གྲངས་འབོར་ལོང་ཚེ་དུས་སུ་གཏུགས་རྒྱུ་ཡིན།གུས་ལུགས་འདྲ་མེད་ཚེ་ཚིགས་པ་མ་ཟ་རོགས།ལོ་བརྒྱ།ཉིན།